Tolong jelaskan mengenai Salim Segaf Al-Jufri dalam bahasa melayu

Al-Habib Dr. H. Salim Segaf Al-Jufri (; ) ialah seorang ulama Islam dari Indonesia, dan ahli politik dari Partai Keadilan Sejahtera yang pernah menjawat sebagai Menteri Sosial Indonesia dalam Kabinet Indonesia Bersatu II di bawah pemerintahan Presiden Susilo Bambang Yudhoyono dan Naib Presiden Boediono pada 22 Oktober 2009 hingga 20 Oktober 2014. Terdahulu daripada itu, Salim telah dilantik sebagai Duta Besar Indonesia ke Arab Saudi dan Oman dari 2005 hingga 2009.

Dalam pada beliau berpolitik, Salim turut menggalas tugas sebagai Ketua Dewan Syariah dan Ketua Majlis Syura Partai Keadilan Sejahtera. Selain itu, beliau juga menjawat sebagai Pengarah Perwakilan Perhimpunan Belia Islam Dunia (WAMY) bagi Kawasan Asia Timur dan Asia Tenggara dan Pengarah Pusat Rundingan Syariah. Salim aktif mengajar di UIN Syarif Hidayatullah, Lembaga Ilmu Pengetahuan Islam dan Bahasa Arab (LIPIA), dan Dirasat Islamiyah Jakarta.

Beliau turut terlibat dalam Kesatuan Ulama Muslim Antarabangsa. Beliau telah dilantik sebagai Timbalan Pengerusi pertubuhan tersebut bermula 8 November 2018. Pada 11 September 2022, beliau telah dilantik sebagai Pengerusi Kesatuan Ulama Muslim Antarabangsa menggantikan Syeikh Dr Ahmad Al-Raysuni yang meletak jawatan.